Roi

«Roi» (norsk oversettelse: konge) er en fransk popsang fra 2019 med den franske sangeren Bilal Hassani. Sangen er skrevet av Hassani sammen med duoen Madame Monsieur og Medeline. Sangen vant den franske musikkonkurransen Destination Eurovision 2019 på France 2 og var Frankrikes bidrag i Eurovision Song Contest 2019 i Tel Aviv i Israel. Sangen ble utgitt for digital nedlastning 11. januar 2019 gjennom merket Low Wood.

Om sangen 
«Roi» ble skrevet av Hassani og den franske duoen Madame Monsieur, som representerte Frankrike i Eurovision Song Contest 2018 med sangen «Mercy».

Eurovision Song Contest
 
6. desember 2018 ble Bilal Hassani bekreftet som en av 18 deltakere i den franske musikkonkurransen Destination Eurovision 2019 med sangen «Roi». Han kvalifiserte seg til finalen fra den første semifinalen 12. januar 2019, etter å ha kommet på førsteplass hos juryene og i telefonavstemningen. Han vant deretter finalen 26. januar etter å blitt nummer fem hos de internasjonale juryene. Han fikk imidlertid nok poeng i telefonavstemningen til å vinne hele konkurransen.

Sangen ble dermed Frankrikes bidrag i Eurovision Song Contest 2019, der den deltok i finalen lørdag 18. mai i Tel Aviv i Israel. Sangen endte til slutt som nummer 16 av 26 med 105 poeng.

Musikkvideo 
15. februar ble sangens offisielle musikkvideo sluppet på YouTube. Musikkvideoen finner sted på et stort teater, der Hassani sitter i garderoben sin bak scenen. Filmen viser først Hassani uten sminke og sin velkjente bobfrisyre-parykk. Han går deretter på scenen og synger «Roi». Fremføringen er tydelig inspirert av Édith Piafs kjente chanson-opptredener.

Listeplasseringer

Referanser

Eksterne lenker 
 

 
 

Franske sanger
Sanger fra 2019
Bidrag til Eurovision Song Contest 2019